जयपुर | अपना पहला मुकाबला जीत चुकी राजस्थान रॉयल्स टीम इंडियन प्रीमियर लीग (आईपीएल) के पांचवें संस्करण के अंतर्गत खेले जाने वाले सातवें मुकाबले में रविवार को सवाई मानसिंह स्टेडियम में कोलकाता नाइट राइडर्स के खिलाफ अपने विजय अभियान जारी रखने के इरादे से उतरेगी। उधर, अपना पहला मुकाबला हार चुकी नाइट राइडर्स की कोशिश जीत की पटरी पर लौटने की होगी। रॉयल्स ने शुक्रवार को खेले गए अपने पहले मुकाबले में किंग्स इलेवन पंजाब को 31 रनों से हराकर टूर्नामेंट में शाही शुरुआत की है। रायल्स के एक मैच से दो अंक है और वह बेहतर नेट रनरेट के आधार पर अंक तालिका में शीर्ष पर है।